Diari Oficial de la Generalitat Valenciana


Sumari del DOGV 3594, del 30-09-1999 (1999/8369)

Resolució de la Tresoreria General de la Seguretat Social per la qual s'anuncia subhasta pública per a l'alienació de tres immobles.
------------------------------------------------------------------------------------------------------------------------------------

### Dades del document

Número de DOGV
:   3594

Data del DOGV
:   30-09-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/8369


Data del document
:   23-09-1999

Organisme emissor
:   Ministeri de Treball i Afers Socials

Tipus de document
:   Resolució

Descriptors 

:   * licitació
    * propietat immobiliària

Resolució de la Tresoreria General de la Seguretat Social per la qual s'anuncia subhasta pública per a l'alienació de tres immobles. [1999/S8369]
  
El Ministeri de Treball i Afers Socials, amb dates 22 de desembre de 1999, 10 de desembre de 1998 i 8 de febrer de 1999, autoritza a la Tresoreria General de la Seguretat Social, que va acordar la seua venda i va declarar la seua alienabilitat amb dates 3 d'octubre de 1997, 10 de març de 1998 i 18 de maig de 1998, respectivament, per a alienar els immobles que es detallen tot seguit:
  
Local per a oficines en la primera planta alta de l'edifici a València, avinguda del donzell Luis Felipe García Sánchiz, número 273, actualment avinguda del Port, número 271, amb una superfície construïda aproximada de cinc-cents setanta-quatre metres. Consta inscrit en el Registre de la Propietat número 3 de València, en el tom 1.562, llibre 286, del Pº Nº del Mar, al foli 5, finca 8.223-N, inscripció 3.ª
  
Tipus de subhasta. Eix a licitació pel tipus mínim de 77.372.381 pessetes, que equivalen a 217.770,29 euros, sense que siguen admissibles ofertes a la baixa.
  
Garantia provisional. Per a participar en la subhasta s'haurà de depositar la quantitat de 7.246.785 pessetes, que equivalen a 43.554,05 euros.
  
Habitatge tipus C, porta 5, planta 3.ª, que té accés pel vestíbul a la dreta o tercer, escala posterior o segona, de l'edifici a Gandia, carrer Plus Ultra, s/n, amb una superfície de 83,89 metres quadrats construïts. Inscrita en el Registre de la Propietat número 1 de Gandia, al tom 1.016, llibre 322, foli 21, finca número 35.463, inscripció 5.ª
  
Tipus de subhasta. Eix a licitació pel tipus mínim de 5.664.475 pessetes, que equivalen a 34.044,18 euros, sense que siguen admissibles ofertes a la baixa.
  
Garantia provisional. Per a participar en la subhasta s'haurà de depositar la quantitat d'1.132.895 pessetes, que equivalen a 6.804,84 euros.
  
Plaça de garatge número 31 del local en planta de soterrani destinada a aparcament de vehicles en el carrer Poeta Antonio Chocomeli, 2 i 4, de València. Inscrita en el Registre de la Propietat número 5 de València, en el tom 552, llibre 330 de Campanar, foli 222, finca número 15.261/9, inscripció 2.ª
  
Tipus de subhasta. Eix a licitació amb el tipus mínim d'1.275.000 pessetes, que equival a 7.662,90 euros, sense que siguen admissibles ofertes a la baixa.
  
Garantia provisional. Per a participar en la subhasta s'haurà de depositar la quantitat de 255.000 pessetes, que equival a 1.532,58 euros.
  
La subhasta es regirà per les clàusules administratives contingudes en els plecs de condicions que es troben a disposició dels possibles licitadors en la Direcció Provincial de la Tresoreria General de la Seguretat Social, carrer de Colón, número 60, de València.
  
Aquesta subhasta se celebrarà davant la mesa constituïda a l'efecte, a les 12.00 hores del dia 5 de novembre de 1999, en el saló d'actes, planta primera de la Direcció Provincial de la Tresoreria General de la Seguretat Social, carrer de Colón, número 60, de València.